《楚江秋泛为吴子赋》
明代·文彭

有客欲登黄鹤楼，挂帆十月辞杨州。潇湘月落洞庭晚，巫峡猿啼云梦秋。

揽胜定寻赤壁垒，浩歌常傍白蘋洲。杜陵李白风流在，送尔扁舟汗漫游。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。